Jon Ander Serantes

Jon Ander Serantes Simon (Barakaldo, Bizkaia, 1989ko urriaren 24a - ) bizkaitar futbolaria da, atezain lanetan aritzen dena. Gaur egun Japoniar ligan dago, FC Gifu taldean . Athleticeko harrobian ibilia da eta Euskal selekzioarekin jokatu du.

 Ibilbidea 

 Hasierak 
Serantesek Santutxu FC taldean hasi zuen bere ibilbidea (1998-99), Ibai Gómez eta Eder Vilarchaorekin batera. Ondoren, Athletic Clubeko beheko mailetan sartu zen (1999-2003) eta, 2003an, Barakaldoko harrobian sartu zen. 2008-09 denboraldian, gaztaroa amaitu ondoren, Deustu KEn egon zen lagatuta.

 Barakaldo C. F. eta Bilbao Athletic 
Serantes 2009ko ekainean itzuli zen Barakaldora lehen taldean sartzeko. Bere jarduera onei esker, Athletic Clubeko bigarren taldeak, Bilbao Athleticek, sinatu zuen 2011n. Bere lehen denboraldian titular izan zen Aitor Fernandezen aurretik. Titular bezala bigarren denboraldiari ekin zion Gorka Magunazelaiaren aurretik, baina 2013ko urtarrilean belauneko lesio larri bat izan zuen eta denboraldi osoan baja izan zen.

2013ko uztailaren 24an Barakaldora joan zen utzita 2013-14 denboraldiari begira, eta bertan 38 partidak jokatu zituen titular gisa.

 C. D. Leganes 
2014ko uztailaren 9an Serantesek Quique Setienen Bigarren Mailako CD Lugo taldearekin sinatu zuen. Irailaren 1ean CD Leganés taldera joan zen, denboraldi berean Bigarren Mailara igo berria zen taldera. Profesional bezala azaroaren 23an debutatu zuen, Mirandesen aurka 1-0 galdu zuenean. Otsaileko hilabetean ligako atezain onena izatera iritsi zen.

Azkenik, 2015eko uztailaren 3an, klubetik banandu zen partidu bat jokatu gabe eta Leganesek fitxatu zuen. Bere bigarren denboraldian Lehen Mailara igotzea lortu zuen. Jardunaldi guztiak jokatu zituen eta gol gutxien jaso zituen bigarren atezaina izan zen, Isaac Becerraren atzetik, 34 gol sartu baitzituen kontra. Denboraldiko unerik onena 40. jardunaldian izan zen, Nestor Susaetari penaltia gelditu zionean, Oviedon, igoera zuzenaren postua ez galtzea ahalbidetuz.

2016ko abuztuaren 22an egin zuen debuta Lehen Mailan, Balaidosen 0-1 irabazita. 2016ko azaroaren 26an, Cornellako estadioan, eskuin belauneko aurreko lotailu gurutzatuko lesio bat izan zuen, jauzi baten ondoren gaizki babestu baitzuen, eta baja izan zen gainerako denboraldian. Une horretara arte jardun pertsonal handiak utzi zituen, bereziki, Atletico Madrilen aurka Butarquen jokatutako Lehen Mailako lehen Partidan egindakoa. Gainera, Zamora sariaren buru izatea lortu zuen, lehen bi jardunaldietan golik jaso ez zuelako eta Ligak abuztuko jokalari onena izendatu zuelako .

2017-18 denboraldiaren hasieran bere dortsala utzi zuen Nordin Amrabat klubeko fitxaketa berrietako bati lekua egiteko, ezker sorbaldan zuen lesioaren ondorioz, eta hilabete batzuetako baja izango zuen. Klubak dortsala itzuli zion 2018ko urtarrilean, osatu ondoren. 2018ko maiatzaren 19an partida ofiziala jokatu zuen berriro, 539 egun jokatu gabe eman ondoren, Real Betisi 3-2 irabazita.

2018-19 denboraldia Leganesen hasi zuen, baina hirugarren atezain gisa Cuellar eta Luninen atzetik. Guztira, 14 partida jokatu zituen lehen mailan.

 Avispa Fucuaoca 
2018ko abenduaren 30ean etapa berri bati ekitea erabaki zuen, Japoniako Avispa Fukuoka taldearekin fitxatuta. Otsailaren 24an titular gisa debuta egin zuen Ryukyuren aurka 3-1eko porrotean. Martxoaren 2an, Level-5 Estadioan jokatu zuen etxeko lehen partidan, atea hutsean utzi zuen V-Varen Nagasakiren aurkako berdinketa batean.  2020ko abenduan J1 Leaguera igo ondoren, klubak jakinarazi zuen ez zuela kontratua berrituko.

 Espainiara itzulera 
Japonian izandako esperientziaren ondoren, 2021eko otsailaren 1ean, C. D. Teneriferekin hartu zuen konpromisoa, denboraldiari agur esateko. Urte bereko abuztuan, U. D. Logroñésera iritsi zen 2023ko ekainera arte bertan jokatzeko. Hala ere, 2022ko azaroaren 30ean Errioxako taldearekin zuen kontratua eten zuen, bi hilabetez jokatu gabe egon ondoren, lesioengatik. 

 Japoniara itzulera 
2022ko abenduaren 8an Japoniako J3 Leagueko FC Imabari taldean sartu zen. 2025ean FC Gifuk fitxatu zuen eta Japoniako herrialdean jarraitu zuen bere ibilbidea.

 Euskal Selekzioa 
2018ko urriaren 10ean Euskal Selekzioak deitu zuen Venezuelaren aurka lagunarteko partida bat jokatzeko. Bi egun geroago debutatu zuen Asier Riesgoren ordez atsedenaldian.

 Estadistikak 
2024ko Ekainaren 30ean eguneratua. Datu ofizialak.
TaldeaMailaDenboraldiaLigaKopaChampions LeagueEuropa LeagueConference LeagueSuperkopaDeneraJPGJPGJPGJPGJPGJPGJPGDeustuDH 2008/09310-- - - - - - -310Denera 310-- -  -  - -   - -310Barakaldo 2.B 2009/1080-- - - - ---80 2.B 2010/11190-- - - - - - -190Denera 270 -- -  -  - -   - -270Bilbao Athletic 2.B 2011/12270 - - - - - - - -270 2.B 2012/13170 - - - - - - - -170Denera 440-- -  -  - -   - - 440Barakaldo 2.B 2013/143800 0 - - - - - -380Denera 38000 -  - --   - -380Lugo 2. 2014/150000-- - - - -00Denera 0000----   - - 00Leganés 2.2014/1525000 - - - - - -250 2.2015/1642000-- - - - -4201.2016/1713000 - - - - - -1301.2017/181000-- - - - -101.2018/19 0 0 0 0 - - - - - - 0 0Denera 81000 -  - --   - -810Avispa FukuokaJ22019 41 0 - --- - - - - 41 0J22020  26  0  -  - - - - - - -  26  0Denera 670 -  -  -  -  -  -    - -670Tenerife2.2020/21 3 0 - --- - - - - 3 0Denera 30 -  -  -  -  -  -    - - 30UD Logroñes1.F2021/22 26 0  0  0 - - - - - - - - 26 01.F2022/23 5 0 0 0-- - - - - - - 5 0Denera 310 0  0  -  -  -  -  - - - - 310ImabariJ32023 22 0 0 0 - - - - - - - - 22 0J32024 27 0 0 0 - - - - - - - - 27 0J22025 - - - - - - - - - - - - - - Denera49000-- - - - --- 49 0Ibilbide osoan 371000-- - - - - - -3710

 Erreferentziak 

 Kanpo estekak 
 Fitxa - www.athletic-club.eus

Kategoria:Barakaldarrak
Kategoria:Bizkaiko gizon futbolariak
Kategoria:Barakaldo Futbol Clubeko futbolariak
Kategoria:Deustu Kirol Elkarteko futbolariak
Kategoria:Euskal Herriko futbol atezainak
Kategoria:Euskal Herriko selekzioan jokatutako futbolariak
Kategoria:Bilbao Athleticeko futbolariak
Kategoria:CD Leganésko futbolariak
Kategoria:CD Tenerifeko futbolariak
Kategoria:La Ligako jokalariak